cyanic-selkie/wikianc huggingface dataset:
Coraline
Handling
I stedet ser Coraline en lang korridor som fører til en leilighet som er identisk med hennes egen, bortsett fra at den er bebodd av "Annen mor" og "Annen far", som har svarte knapper i stedet for vanlige øyne. "annen mor" er høyere og tynnere enn Coralins virkelige mor. Det svarte håret hennes ser ut til å bevege seg av seg selv, huden er papir-hvit og neglene er lange og røde. Coraline synes "den andre verden" er mer interessant enn hennes egen. Den andre moren lager mat som Coraline faktisk liker. Begge de andre foreldrene tar mer hensyn til henne, og leketøy-boksen hennes er fylt med mange leker som kan bevege seg og fly. I denne andre verden utfører Mr. Bobo et sirkus. Hun oppdager til og med at den svarte katten som vandrer rundt i hjemmet deres i den virkelige verden, kan snakke i denne "andre" verden.
Etter at Coraline kommer tilbake til den andre leiligheten, tilbyr den andre moren muligheten til å bli i den andre verden for alltid. Men for å gjøre dette, må Coraline tillate at knapper blir sydd for øynene hennes. Coraline blir forferdet og kommer tilbake gjennom døren til hjemmet sitt. Men i hennes virkelige leilighet oppdager Coraline at hennes virkelige foreldre er savnet. Foreldrene kommer ikke tilbake dagen etter. Men den svarte katten vekker henne og tar henne med til et speil i gangen hennes, hvor hun kan se foreldrene sine fanget. De signaliserer til henne ved å skrive "Hjelp oss" på glasset.
Coraline forsøker å kontakte politiet, men de tror ikke på henne. Coraline må derfor gå tilbake til den "andre" verden for å konfrontere den "andre" moren sin, og redde de virkelige foreldrene sine. Den andre moren forsøker å overbevise Coraline om å bli, men Coraline nekter og blir låst i et lite rom bak et speil som straff. I det lille mørke rommet møter hun tre spøkelser av barn. Hvert barn hadde tidligere latt den "andre" moren sy knapper over øynene deres. Barna forteller Coraline hvordan den andre moren til slutt ble lei av dem, og lot dem dø. Men de er fremdeles fanget der, fordi den andre moren har beholdt sjelen deres.
Hvis barnas sjeler kan reddes fra den andre moren, kan spøkelsene komme seg videre. Spøkelsesbarna ber Coraline om å unnslippe, og unngå samme skjebne som dem. Når den andre moren endelig løslater Coraline fra speilet, foreslår Coraline at de burde spille et spill: Hvis hun finner spøkelsesbarnas sjeler og de virkelige foreldrene hennes, kan Coraline, foreldrene og spøkelsesbarna gå fri. Men hvis Coraline mislykkes, skal hun forbli i denne "andre" verden og la den andre moren sy knapper over øynene hennes også. Den andre moren sier seg enig, og går med på å spille.
Fylkesvei 433 (andre betydninger)
I Norge finnes fylkesvei 433 i de følgende fylkene:
Liste over guvernører i Hawaii
Dette er en liste over guvernører i delstaten Hawaii og det tidligere Territoriet Hawaii. Guvernøren er delstatens øverste leder og kommandør for delstatens væpnede styrker.
Da Hawaii ble annektert av USA som et territorium i 1898, hadde området en president. Guvernøren ble utnevnt av USAs president fra 1900. Hawaii ble en ny delstat den 21. august 1959 og guvernørene velges av folket.
Guvernøren velges for en periode på fire år, og tiltrer den første mandagen i desember etter valget. Viseguvernøren (lieutenant governor) velges for samme periode, og har siden 1964 blitt valgt på samme valgseddel som guvernøren. En grunnlovsendring i 1978 opprettet en grense på tre perioder for begge embeder. Dersom guvernøren er utenfor delstaten eller midlertidig ute av istand til å utøve sine plikter, overtar viseguvernøren stillingen som fungerende guvernør. Viseguvernøren overtar også som guvernør dersom guvernøren trekker seg eller dør før embedsperioden opphører; dette har imidlertid hittil aldri skjedd.
Av delstatens sju guvernører, har to blitt valgt for tre perioder og tre har blitt valgt for to perioder. Bare den første guvernøren William F. Quinn ble valgt for en periode, selv om han også tjenestegjorde en periode som territoriets guvernør. Ingen guvernør har trukket seg fra embedet før perioden har utløpt, og ingen har dødd i embedstiden.
Den sjette guvernøren Linda Lingle ble valgt i 2002 og gjenvalgt i 2006. Hun var den første kvinnelige og den første jødiske guvernør i delstaten.
Neil Abercrombie er den nåværende guvernøren.
Bertil Lybeck
Bertil Lybeck (født 8. august 1887 i Bohuslän, død 31. mars 1945) var en svensk tegner, grafiker og en fremstående bokillustratør. Han har med en fin innlevelse illustrert blant annet Boccaccios Decameron, Strindbergs Giftas og Selma Lagerlöfs Nils Holgerssons underbara resa. Han var også medarbeider i Söndagsnisse-Strix.
Bertil Lybeck var utdannet fra Camberwell School of Arts and Crafts, London 1905-06, Atelier Wasilieff, Paris, Kungliga Akademien för de fria konsternas etsningslinje i Stockholm 1915-16. Han var gift med kunstneren Siri Derkert 1920-24.
Malawi under Sommer-OL 2000
Malawi under Sommer-OL 2000. To sportsutøvere, en mann og en kvinne fra Malawi deltok i friidrett under Sommer-OL 2000 i Sydney. Det var sjette gangen Malawi deltok i et OL, de vant ikke noen medalje.
The Hilliard Ensemble
The Hilliard Ensemble er en britisk mannssangkvartett som tolker tidlig musikk. Kvartetten ble grunnlagt i 1973 eller 1974, og er oppkalt etter maleren Nicholas Hilliard.
Ensemblets nåværende besetning er:
Ensemblet ble opprinnelig grunnlagt av Paul Hillier, Paul Elliot og David James, men besetningen var fleksibel helt til Hillier forlot ensemblet sent på 1980-tallet. Siden 1990 har kjernemedlemmene vært David James, Rogers Covey-Crump, John Potter og Gordon Jones. I 1998 ble John Potter erstattet av Steven Harrold.
The Hilliard Ensemble har også spilt inn mye for plateselskapet ECM. I 1993 ga ensemblet ut albumet Officium sammen med saksofonisten Jan Garbarek. Albumet ble en av ECMs største salgssuksesser noensinne. Sammen med Garbarek ga de også ut dobbeltalbumet Mnemosyne i 1999.
Fylkesvei 2988
Fylkesvei 2988 går mellom Tollboden og Herregårdssletta i Larvik.
Frem til 2019 hadde veien betegnelsen fylkesvei 103 (Vestfold).
Carl Just
Carl Just (født 10. september 1897 i Kristiania, død 16. oktober 1990 i Oslo) var en norsk journalist, redaktør og Journalistakademiets rektor.
Just var oppvokst hos pleieforeldre, ble utdannet som fiolinist ved Musikkonservatoriet i Oslo og fikk etter hvert en omfattende praksis som journalist og redaktør i en rekke aviser og blader. I tillegg skrev han bøker om journalistikk, kulturhistorie og Oslo bys historie. Han hadde vært lærer i journalistikk ved Norsk Korrespondanseskole fra 1943 og selv skrevet læreverket til kurset. På Journalistakademiet tok han opp mellom 15 og 20 studenter hvert år. Just var den eneste fast ansatte ved skolen.
Just ble i 1965 tildelt Kongens fortjenstmedalje i gull. I 1962 mottok han St. Hallvard-medaljen.
Lars Bremnes
Lars Inge Bremnes (født 4. desember 1964 i Svolvær) er en norsk musiker (saksofon og gitar) og låtskriver, bror av Kari Bremnes og Ola Bremnes som han har samarbeidet med i flere utgivelser.
Fra 1991 har han ledet sitt eget band med Terje Johannesen, Georg Buljo, Helge Harstad og Anders Engen. Disse ble i 1994 nominert til Spellemannprisen for utgivelsen Stjernesukkertøy. Melodier som for eksempel Fiolinan og Å kunne æ skrive har gitt Bremnes et stort navn.
I 2016 publiserte han sangen Elias i forbindelse med en sterk økning i antallet flyktninger som til Norge og det øvrige Europa. Sangen fikk stor respons rundt om i Norge, og ble oversatt til engelsk, tysk, sveitsertysk, nederlandsk og arabisk. Bremnes uttalte at han skrev sangen for å fremheve at flyktningene er individuelle mennesker, ikke politikk.
I 2018 medvirket han i Hålogaland Teaters oppsetning av stykket Når hjertet slår ut med arman, som var en cabaret satt sammen av den belgiske visesangere Jacques Brels sanger.
Østamerikansk gråekorn
Østamerikansk gråekorn (Sciurus carolinensis) er en art av ekorn som er hjemmehørende i Nord-Amerika. Dette ekornet er noe større enn arten rødt ekorn. Østamerikansk gråekorn har blitt innført til De britiske øyer.
Gråekornet har en hovedsakelig grå pels, men den har gjerne et rødlig skjær. Det fins lysere og mørkere individer.
Østamerikansk gråekorn lager flere slags lyder. Den eter nøtter, frø, blomster, frukt, knopper og sopp.
Økologisk risiko
Østamerikansk gråekorn er en dørstokkart fra det østlige Nord-Amerika. Den nærmeste bestanden til Norge er på De britiske øyene. Både her og i Nord-Italia har gråekornet fortrengt det stedegne europeiske ekornet (Sciurus vulgaris), en prosess som har kommet spesielt langt på De britiske øyene, men som nå i økende grad også finner sted i Italia. På denne bakgrunn scorer gråekornet høyt på invasjonspotensial, og på økologisk risiko. Den vurderes derfor som en art med "svært høy risiko" (SE).
When the Wind Blows
Musikkalbumet inneholder hovedsakelig musikk fra Roger Waters i tillegg til enkeltsanger med David Bowie, Genesis, Hugh Cornwell, Squeeze og Paul Hardcastle.
Alexander Gabrielsen
Han kom til Viking i 2002 fra Randaberg IL, som er den klubben han hadde spilt i siden unge år.
I 2007 signerte han kontrakt med Sandefjord Fotball (SF) og spilte blant annet 28 av 30 seriekamper i 2011. 2016 var hans tiende sesong i den blå SF-drakta. Han har spilt 169 kamper og scoret 15 mål for SF, og også bidratt som spillerutvikler i klubben. Han har spilt elleve U-21-landskamper for.
Dead Rising
Dead Rising er et Gullstikka-nominert videospill utviklet og utgitt av Capcom, eksklusivt for Xbox 360. Spillet bærer sterke likheter med den klassiske skrekkfilmen Dawn of the Dead, men dette er ifølge Capcom bare tilfeldigheter. Hovedpersonen i spillet er den amerikanske fotojournalisten Frank West, som før han vet ordet av det befinner seg i et kjøpesenter fullt av menneskespisende zombier. Produsenten som står bak Dead Rising er Keiji Inafune, som også er kjent for å ha skapt spillkarakteren Mega Man.
Handling
Hendelsene i spillet finner sted fra og med 19. september 2005, til 22. september 2005. Hovedpersonen i spillet, fotojournalisten Frank West, har blitt sendt til det nordamerikanske tettstedet Willamette, for å finne ut hva som foregår der. Etter å ha fått et overblikk av Willamette fra luften, finner Frank ut at nasjonalgarden har satt opp barrikader for å hindre all trafikk til og fra den lille byen. Frank blir straks vitne til flere brutale mord nede på bakken, og bestemmer seg raskt for å undersøke Willamette mall, som er kjøpesenteret mesteparten av spillet foregår i. Frank ber helikopterets pilot om å lande på taket til Willamette mall, og sier at han vil hentes igjen om nøyaktig 72 timer.
Spillet
Som journalist må Frank i løpet av 3 dager finne ut hva årsaken til zombieutbruddet i Willamette er. Spillet inneholder mange forskjellige oppgaver, som å redde andre mennesker fra zombier og psykopater. Psykopatene kan oppfattes som bossene i Dead Rising, og er mennesker som har blitt gale etter at zombiene invaderte kjøpesenteret.
Kjetil Wæhler
Han har tidligere spilt for FC Lyn Oslo, Wimbledon FC, Moss Fotballklubb (lån), AaB og IFK Göteborg.
Wæhler er en kompromissløs forsvarsspiller som er sterk i kroppen. Han var mye plaget av skader i starten av karrieren, men har nå levert gode og stabile prestasjoner i en årrekke. Wæhler fikk sin debut på landslaget i 2005 og har spilt mange gode og viktige kamper for Norges landslag sammen med Hangeland. Han bar kapteinsbindet mot Kypros i EM-kvalifiseringen 2011.
Wæhler har spilt cupfinale i Norge, Sverige og Danmark; cupgull med Vålerenga i 2008 og IFK Göteborg i 2013. Han ble seriemester med Vålerenga i 2005.
Han er sønn av den tidligere -spilleren Tor Wæhler, lillebroren til tidligere Lyn og -spiller Thomas Wæhler og halvbroren til Fredrik Brustad.
Coral Bay
Coral Bay kan vise til:
Hårvar
Hårvar (Zeugopterus punctatus) er en flyndrefisk i varfamilien. Den blir inntil 25 cm lang og lever fra fjæra og ned til 40 meters dyp. Den lever oftest på hardbunn og føden består av krepsdyr og småfisk.
Kroppsskjellene på øyesiden er behåret og årsaken til navnet hårvar.
Lydfilm
Lydfilm kan også ha lyden på medfølgende grammofonplater eller CD-er som distribueres sammen med filmen. Lydfilmen ble innført i slutten av 1920-årene og fortrengte snart stumfilmen fullstendig.
Qingyun
Qingyun kan være:
Rhosllanerchrugog
Rhosllanerchrugog er en liten by i Wrexham i det nordlige Wales, omkring 8 km fra byen Wrexham.
Technopark undergrunnsstasjon
Technopark undergrunnsstasjon er en stasjon på linje 1 på Incheons undergrunnsbane.
Rhosllanerchrugog
Byen var vertskap for den nasjonale Eisteddfod i 1945 og 1961
Tommy Tokyo
Tommy Lorange Ottosen, kjent under artistnavnet Tommy Tokyo, (født 26. august 1971, død 22. mars 2022 ) var en norsk sanger, gitarist og låtskriver fra Bossumdalen, Onsøy i Fredrikstad kommune. Han var soloartist og frontfigur i bandet Tommy Tokyo and Starving for my Gravy.
Han lærte å spille gitar i 1995. I 1999 startet han bandet Piggyback sammen med tre andre, og de ga ut en EP i 2000 kalt Knucklesandwich og to promosingler i 2001. Den første, «Peggy Porn», ble playlistet i flere nærradioer. De spilte mange konserter, og varmet blant annet opp for Crash Test Dummies på konserten deres på Betong i 2001.
Etter at Piggyback ble oppløst i 2001 gikk Tommy solo, og ga i 2002 ut den den selvtitulerte EP-en Tommy Tokyo EP. Fem år etter, i 2007, ble debutalbumet Octopusdrunk & Arms to Prove It utgitt på Osito Records, et album som han delvis hadde spilt inn på sitt eget kjøkken. Etter utgivelsen spilte han en rekke konserter og festivaler sammen med backingbandet Starving for my Gravy, blant annet på by:Larm (2007), Hovefestivalen (2008), Lost Weekend (2008) og Øyafestivalen (2008). Backingbandet består av medlemmer fra Ricochets, Peru You, Apoptygma Berzerk og Maria Solheim band.
I forkant av sin neste utgivelse inngikk Tommy Tokyo en «360-avtale» med plateselskapet Warner, og var dermed den første norske artist med en slik avtale. Mandag 8. september 2008 ga han ut albumet Smear Your Smiles Back on på Warner, og det solgte til gull i februar 2009. Dette var det første albumet som ble gitt ut under navnet Tommy Tokyo and Starving for my Gravy. Smear Your Smiles Back on ble kåret til årets album i Aftenposten, og ble senere nominert til Spellemannprisen 2008 i klassen rock. I 2010 kom albumet Go Time, Showtime & Absolute War som ble nominert til Spellemannprisen 2010 i klassen rock. I 2012 ga han ut soloalbumet And the Horse Came Riderless og fikk for det Spellemannprisen 2012 i klassen rock.
Coral Bay (De amerikanske Jomfruøyer)
Coral Bay er en bukt og et tettsted på øya Saint John som tilhører De amerikanske Jomfruøyer. Coral Bay ligger på øyas østside. Coral Bay var det første stedet på øya som ble bosatt av europeiske kolonister, da Dansk Vestindias guvernør Erich Bredal 25. mars 1718 annekterte øya og heiste det danske flagget på plantasjen Carolina i Coral Bay. Like etter ble rydding av skog, oppføring av plantasjer og bygging av fortet Fortsberg påstartet.
Campus Town undergrunnsstasjon
Campus Town undergrunnsstasjon er en stasjon på linje 1 på Incheons undergrunnsbane.
Caproni Ca.310
Caproni Ca.310 «Libeccio» var et italiensk bombefly fra mellomkrigstiden. Flyet var utviklet av, og ble bygget hos den italienske flykonstruktøren Caproni, som i mellomkrigstiden produserte en rekke bombefly og lette transportfly.
Konstruksjon
Caproni Ca.310, som en videreutvikling fra forgjengeren Ca.309, var et tomotors lavvinget fly bygd opp av sveisede rør i kroppen og av tre i vingene. Den forreste delen av skroget var dekket med aluminiumsplater mens resten var hovedsakelig trukket med finér og duk, med ror og faste haleflater av tre. I motsetning til forgjengeren hadde Ca.310 opptrekkbart understell og sterkere motorer; to luftkjølte stjernemotorer av type Piaggio P.VII C.16 med en ytelse på 430 hk hver på bakken. Besetningen besto av tre mann. Det var dobbelt ratt i førerhuset i den norske varianten og to små seter i neseseksjonen med nedvendte vinduer for bombesikting eller observasjon.
Flyet var bevæpnet med to mitraljøser, en fastmontert på høyre vinge og en bevegelig mitraljøse på et manuelt dreibart tårn på kroppens overside. Den maksimale bombelasten er oppgitt til å være inntil 400 kg. Flyet hadde utgangspunkt i et sivilt fly og ble betegnet som et kombinert speide- og lett bombefly med kapasitet for lett transportoppdrag. Med mindre modifikasjoner egnet det seg som passasjerfly med plass for seks passasjerer.
Caproni i Norge
Caproni Ca.310 ble kjent i Norge som klippfiskflyet. Navnet henspiller på at flyene ble betalt med inntekter fra klippfiskeksporten til Italia. I 1938 plasserte Norge en bestilling på fly til Hærens flyvevæsen. Fire fly ble levert i 1938 og disse var den 9. april 1940 stasjonert ved Bombevingen i Hærens flyvevæsen på Sola. Flyene fikk ingen betydning under den tyske invasjonen av Norge. De fire flyene som stod på Sola kom ikke i aksjon. Imidlertid klarte norske flygere, etter at Sola var blitt okkupert, å ta av med den ene Capronien. Flyet måtte etterlates ved Vangsmjøsi og i 1981 ble restene av dette flyet hevet. Det er under rekonstruksjon og oppbygging på Flyhistorisk Museum, Sola
I 1939 kjøpte Norge lisensrettigheter til å bygge ti stk. Ca.310. Den første serien på fem var påbegynt på Kjeller i aprildagene 1940, men det finnes ingen spor etter disse. Høsten 1939 bestilte Hærens flyvevesen ytterligere 15 Caproni av en forbedret utgave, Caproni 312bis. De to første var leveringsklare umiddelbart før 9. april og for de øvrige 13 var leveringen fastsatt til august 1940. Naturlig nok kom aldri disse flyene til Norge. De ble lagret ved fabrikken i Italia frem til juni/juli 1942 da de ble rekvirert av det italienske flyvåpenet, og ble brukt som transportfly.
Ett fly ble registrert sivilt, LN - DAK, og malt hvitt. Det fikk navnet Brevduen og ble brukt som postfly. det gikk med post til Gøteborg og København i siste par årene før krigen.
I tillegg til Norge ble Ca.310 brukt av flyvåpnene i Italia, Ungarn, Jugoslavia, Peru og Kroatia.
Jean Tschabold
Jean Louis Tschabold (født 25. desember 1925, død 29. april 2012) var en sveitsisk turner.
Han vant medaljer i ett OL og to turn-VM for Sveits. Han deltok i OL i 1952, der han fikk én medalje, sølv i lagkonkurransen. Individuelt fikk han ingen medaljer, men fikk femteplass i skranke, sjetteplass i svingstang og åttendeplass i bøylehest, noe som bidra til hans åttendeplass i den individuelle mangekampen.
Nordstjerneordenen
Nordstjerneordenen (svensk: Nordstjärneorden) er en svensk orden. Den ble opprettet 23. februar 1748 av kong Fredrik I for belønning av statsborgerlige fortjenester, embets- og tjenestevirke, samt akademisk, kunstnerisk og teknologisk innsats. Den kunne tildeles både svenske borgere og utlendinger, men fra 1975 tildeles den bare svenske kongelige og utenlandske borgere. Kongen er ordenens stormester.
Jean Tschabold
I VM-sammenheng har han medaljer fra to VM. I 1950 var han med og vinne gull i lagkonkurransen, mens han var med og vant bronse i lagkonkurransen i 1954.
Nordstjerneordenen
Nordstjernen var en av tre ridderordner som ble opprettet i Sverige i 1748. De andre var Serafimerordenen og Sverdordenen. I 1772 kom Vasaordenen til.
Inndeling
Ved innstiftelsen hadde Nordstjerneordenen to grader, begge med begrenset medlemskap.
Til ordenen hører også en gullmedalje, Nordstjernemedaljen, innstiftet i 1986.
Ordensinsignier
Ordenstegnet for riddere av Nordstjerneordenen er et hvitemaljert malteserkors i gull som i den blå midtmedaljongen bærer en femtagget hvit stjerne omgitt av ordenens motto: «Nescit occasum». Ordenstegnet er opphengt i båndet med en kongelig krone. For kommandører er ordenstegnet et malteserkors i sølv med en femtagget stjerne i midten. Ordensstjernen for kommandører av første klasse er også av samme utforming, men har stråler i korsvinklene. Ordenskjedet har ledd bestående av to mot hverandre stilte initialer av bokstaven F og hvite femtaggede stjerner.
Nordstjernen, symbolisert ved den femtaggede stjernen, ble i tiden omkring ordenens innstiftelse ofte benyttet som symbol for intellekt og genialitet. Blant annet er stjernen å finne i Kungliga Vetenskapsakademiens merke. Nordstjernen hadde tidligere vært personlig merke for kong Karl XI.
Ordensbåndet var opprinnelig svart etter modell av den franske Sankt Ludvidsordenen. Det ble i 1975 endret til blått med gule kanter, Sveriges flaggfarger.
Gunnar Lysholm
Gunnar Hoff Lysholm (født 15. april 1950 i Trondheim) er en norsk kommunepolitiker og tidligere hotelldirektør.
Han var fast medlem av Orkdal kommunestyre fra 1988 til kommunesammenslåingen i 2020, og har siden vært varamedlem av Orkland kommunestyre. Han representerte først Fremskrittspartiet. Lysholm var også formann i Sør-Trøndelag FrP i to år. I 1995 etablerte han Orkdalslista. Fra 1999 til 2015 var han Orkdals ordfører. Ved kommunestyrevalget i 2019 stilte han på Høyres liste.
Han har eksamen fra Norsk hotellhøgskole, kokkefagbrev, restaurantbrev og diverse videreutdannelser. Lysholm var direktør i hotellkjeden Müllerhotell fra 1974 til 1979, deretter direktør og eier av Bårdshaug herregård, som han overtok sammen med sin daværende ektefelle Marit Müller fra hennes far, Alf H. Müller. I 2015 overtok deres barn på Bårdshaug. Lysholm har vært formann i Nordenfjelske hotell- og restaurantforening og styremedlem ved Ringve Museum.
Nordstjerneordenen
Tildeling
Antallet kommandører var ved innstiftelsen satt til 12, mens antallet riddere ikke kunne overstige 24. Begrensningene på antallet riddere ble raskt endret og i 1751 ble antallet riddere satt til maksimalt 50. I 1783 ble det opprettet en egen avdeling for geistlige, med seks kommandører og tolv medlemmer (tilsvarende riddergraden). Antallet ordinære kommandører ble i 1798 doblet. I 1801 ble antallet medlemmer igjen utvidet, denne gang til 36 kommandører og 100 riddere. Unionen med Norge medførte også utvidelse, idet en forventet utnevnelse av norske medlemmer. Det ble i 1814 derfor tilført ytterligere 12 kommandørklassen og 50 i ridderklassen. Samtidig ble den geistlige klassen utvidet til tolv kommandører og 24 medlemmer. I 1902 ble alle begrensninger helt oppgitt.
Maayan
Maayan er et israelsk tidsskrift for poesi, litteratur, kunst og idéer. Det ble første gang utgitt 2005.
Nordstjerneordenen
Tildeling
Som følge av ordensreformen av 1974 er ordenen etter 1975 ikke tildelt andre svensker enn de kongelige. Den tildeles fortsatt utenlandske borgere for personlig innsats for Sverige eller svenske interesser. Tildeling skjer etter råd fra regjeringen. Det foretas omkring 200 utnevnelser årlig.
Maayan
Tidsskriftet utkommer i et opplag på 4,000 eksemplarer.
Malawi under Sommer-OL 2004
Malawi under Sommer-OL 2004. Fire sportsutøvere, to menn og to kvinner fra Malawi deltok i to sporter friidrett og svømming under Sommer-OL 2004 i Athen. Det var sjuende gangen Malawi deltok i et sommer-OL, de vant ikke noen medalje.
Henry Way Kendall
Henry Way Kendall (født 9. desember 1926 i Massachusetts, død 15. februar 1999 i Wakulla Springs State Park i Florida) var en amerikansk fysiker
Kendall mottok Nobelprisen i fysikk i 1990, sammen med amerikanerne Richard E.  Taylor og Jerome Isaac Friedman, for deres banebrytende undersøkelser om   sterkt uelastisk spredning av elektroner    mot protoner og bundne nøytroner, som spilte en avgjørende  rolle  i utviklingen av kvarkmodellen   innen partikkelfysikken.
Forskningen som førte til Nobelprisen ble i fellesskap utført ved Stanford   Linear Accelerator Center (SLAC) ved Stanford i California. I en rekke eksperimenter mellom  1967 og 1973 brukte de partikkelakseleratorer for å rette en stråle av   elektroner med høy energi mot protoner og nøytroner. De fant at den   måten elektronene spredtes ved kollisjonene indikerte at  både protoner   og nøytroner består av små elektrisk ladede partikler. Etter hvert ble  det klart at disse partiklene motsvarte kvarkene     som hadde blitt foreslått av Murray   Gell-Mann og George Zweig i 1964.
Kendall tok doktorgrad ved Massachusetts Institute of Technology (MIT) 1955. Han forsket ved Stanford University i perioden 1956–61, hvorpå han flyttet tilbake til MIT i 1967 som professor.
Kendall grunnlag også Union of Concerned Scientists, en forening som engasjerer seg i spørsmål innen alt fra global oppvarming og forurensning til USAs rakettforsvar og kjerneenergi.
Gao Qiang
Gao Qiang (tradisjonell kinesisk: 高強; forenklet kinesisk: 高强; pinyin: Gāo Qiáng, født i august 1944 i fylket Yanshan i byprefekturet Cangzhou i provinsen Hebei i Kina) er en kinesisk politiker. Han var tidligere assisterende assisterende helseminister og fra 2005 til 2007 fungerende helseminister i Folkerepublikken Kina, etter Wu Yi.
Internatet
Internatet var en norsk reality-TV-serie som gikk på TVNorge høsten 2005. Formålet med programmet var å gjenskape en internatskole, slik det var i 1950-årene. Ti gutter og ti jenter i 17-årsalderen ble «kastet» tilbake til året 1955. Ungdommene skulle tilbringe et bestemt antall uker på en internatskole der man i størst mulig grad forsøkte å gjenskape regler og miljø fra 1950-årene. Oppholdet opplevdes som ganske tøft for de fleste da moderne privilegier og utstyr var forbudt. Disiplinen var også langt strengere enn det moderne ungdommer var vant til. De som best klarte å innrette seg i 50-talls-miljøet vant stipender på mellom femten og syttifem tusen norske kroner.
Torodd Hagen, som var leder for De norske skolehistoriske samlinger i Drammen, ble brukt som konsulent.
Opptakene ble gjort sommeren 2005 på en internatskole på Eidsvoll. Internatet var basert på den britiske serien That'll Teach 'Em som gikk på Channel 4 fra 2003 til 2006.
Kjære, kjære Alfred
Kjære, kjære Alfred er et enkeltstående underholdningsprogram som ble sendt på TV 2 påsken 1999. Programmet var en hyllest til revyartisten Alfred Næss, som døde i 1997. Yngvar Numme sto i forgrunnen av hyllesten, men også Grethe Kausland, Harald Heide-Steen jr. og Hege Schøyen var blant artister som gjorde til beste noen av perlene fra Næss' rikholdige repertoar. Programmet varte i ca. to timer og ble sendt andre påskedag 1999. Programmet var en redigert utgave av samme forestilling som gikk på Chat Noir noe tidligere.
Programmet ble sett av 1 049 000 og var det første underholdningsprogrammet til TV 2 som passerte en million seer.
Oksekamp
Opprinnelsen
Akkurat når denne formen for blodsport oppsto er uklart, men den var svært populært i England under middelalderen og det finnes kilder som omtaler fenomenet der så tidlig som i 1154, men kampformen startet nok mye tidligere. Baiting av pattedyr er i så måte kjent helt tilbake til faraoenes tid, i oldtidens Egypt. Og trolig var det romerne som tok med seg denne selsomme sporten til både det kontinentale Europa og De britiske øyer. En avart av kampformen lever fortsatt og er kjent som tyrefekting. Det praktiseres fortsatt i flere land, blant annet i Spania og Portugal.
Kamparenaene for bull baiting lå gjerne i nær tilknytning til en slakter, for det var en rekke myter og overtro knyttet bull baiting og oksekjøttet som skulle utnyttes etter kampene. I Storbritannia trodde blant annet folk at kjøttet ble mørere og mer smakfullt om oksen var brukt i baiting. Det er grunn til å tro at det også fantes lignende overtro blant folk på kontinentet. Man kan nemlig tenke seg at flere såkalte slakterhunder (metzgerhunde) opprinnelig var eller nedstammer fra kamphunder, som rottweiler og boxer. Sistnevnte nedstammer sannsynligvis fra den nå utdødde brabanter bullenbeisser, som altså var en kontinental oksehund. I England var det sågar noen steder forbudt å selge oksekjøtt som ikke var baitet. I periode fantes det faktisk lover som krevde at oksekjøttet var baitet.
Akkurat når dette med lovene startet er uklart, men det må ha pågått ganske lenge, for i 1562 blir påbudet om baiting strøket fra slakternes reguleringer for Leicester. I Weymouth i Sør-England, får imidlertid en lokal slakter i 1618 bot for å ha solgt ubaitet kjøtt. En rekke tilsvarende eksempler finnes fra årene som følger, helt til bøtene for det meste opphører å eksistere i rettsdokumentene fra 1683. Noen lokale myndigheter skal imidlertid ha fortsatt å gi bøter til langt innpå 1700-tallet, blant annet i Maldon i Essex, Manchester og Darlington. Det ble også hevdet på den tiden at baiting av oksen var nødvendig for å tynne ut okseblodet, som ellers kunne være «giftig». Om det også var slik på kontinentet er imidlertid usikkert, men ikke utenkelig.
Kampen
På begynnelsen av 1700-tallet, da Anne av Storbritannia var dronning, ble det regelmessig (to ganger i uken) arrangert både oksekamper og bjørnekamper i London, på et sted som kalles Hockley-in-the-Hole. Oksen ble tjoret til en jernring som var festet til grunnen, men ofte kunne kamparenaen også være ei grop (pit) i bakken som var gravd ut til formålet, slik at den kunne bevege seg rundt i en diameter på cirka 9 meter (30 fot). Hundenes oppgave var å angripe oksens snute og bite seg fast. Oksekampene er opphavet til benevnelsen pitbull, som egentlig refererer til en kampokse, men som i overført betydning har blitt synonym med den hundetypen som ble skapt etter at baiting av dyr ble forbudt. Mange forbinder også begrepet pitbull med amerikansk pitbullterrier og (spesielt i Nord-Amerika) blandingshunder av lignende størrelse og utseende. Disse hundene ble imidlertid egentlig skapt for hundekamper i det skjulte, etter at forbudet mot baiting trådte i kraft.
Like før kampen tok til ble ofte oksen påført pepperstøv på snutepartiet, for å gjøre den sint. Spesialtrente hunder angrep oksens snuteparti, i den hensikt å bli hengende fast i den. De var trent til å holde hodet og kroppen lavt, slik at ikke oksen kunne bruke hornene effektivt. I kampens hete kunne en eller flere av hundene bli drept eller lemlestet av oksen. Det er også eksempler på at mennesker ble drept. Old english bulldog er et eksempel på en hundetype som ble alet spesielt til slike formål, men denne rasen døde ut midt på 1800-tallet. En annen er den kontinentale bullenbeisseren (oksebiteren), men også denne døde ut mot slutten av 1800-tallet.
Forbud
I England og Wales ble det i 1835 innført en ny lov mot grusomme handlinger som omfattet dyr, noe som resulterte i at såkalt bull baiting ble forbudt. Forbudet spredte seg også raskt til andre deler av verden. I England ble det imidlertid alt i 1800 og 1802 fremmet forslag i Underhuset om et forbud mot blodsport som omfattet dyr, men begge ble nedstemt. I 1802 med tretten stemmers overvekt. I 1822 ble det imidlertid innført et forbud mot oksekamper og grusomheter mot kveg, men dette ble i 1827 omgjort til ikke å gjelde på privat grunn.
Selv om kamper mellom dyr fra 1835 var forbudt i England og Wales, ble det helt fram til omkring 1853 avholdt slike kamper i West Derby, like nord for Liverpool. Også mange andre steder holdt kampene på i noen år etter at forbudet ble innført. Det utviklet seg dessuten et skjult miljø som begynte å arrangere hundekamper og veddemål i det skjulte. Dette ga også liv til en ny type hund i Storbritannia, kalt bull and terrier - en blanding av gamle kampbulldogger og virile, lett og svært pågående terriere. Etterkommerne til disse hundene kjenner vi i dag som bullterriere.
Andamanhavet
Andamanhavet er den delen av Indiahavet som ligger mellom sørkysten av Burma, nordspissen av Sumatra og øygruppene Andamanene og Nikobarene. I nord grenser Andamanhavet til Bengalbukta, og i sør danner Malakkastredet en forbindelse til Sørkinahavet.
Andamanhavet er omkring 1200 km langt (nord-sør) og 650 km bredt (øst-vest), og dekker 797.700 km².
Extensible Metadata Platform
Extensible Metadata Platform (XMP) er en standard bygget på XML for å behandle og lagre metadata, utviklet av Adobe Systems Inc.. Adobe kontrollerer utviklingen av formatet, men tilbyr frie implementasjonsbibliotek og spesifikasjoner.
XMP brukes hyppig i programvare fra Adobe—som Photoshop og InDesign—og i dokumentformatet Portable Document Format (PDF).
Kassiopeia
Stjernebildet Kassiopeia er synlig i nord og ligger mellom stjernebildene Persevs og Kefeus og galaksen Andromeda. Kassiopeia består av fem stjerner i W-formasjon, der to av dem, ρ Cassiopeiae og V509 Cassiopeiae, er blant de mest lyssterke i vår galakse. I USA oppfattes stjernetegnet som en M, og kalles derfor «McDonald's» på amerikansk.
Meteorsvermen Perseidene, som kan observeres i månedene juli og august, viser seg mellom Persevs og Kassiopeia. Kassiopeia er kjent fra gresk mytologi, og er ett av de 48 stjernebildene omtalt i Ptolemaios' verk Almagest.
Tycho Brahe og Kassiopeia
Det var i dette stjernetegnet at Tycho Brahe fikk øye på en ny stjerne, en stella nova, SN 1572, der SN står for supernova, og 1572 er årstallet. Inntil da hadde man trodd at stjernehimmelen var uforanderlig. Supernovaen i Kassiopeia er blant de få man har kunnet observere med det blotte øye. Brahe observerte supernovaen 11. november 1572, da den skinte mer klart enn Venus. I mars 1574 var den ikke lenger synlig med det blotte øye.
Mytologi
I gresk mytologi var Kassiopeia kong Kefeus av Etiopias dronning. Datteren deres, Andromeda, var kjent for sin skjønnhet, og Kassiopeia mente om seg selv at hun var vakrere enn nereidene, havguden Poseidons døtre. Som straff for Kassiopeias hovmod dømte han hennes datter Andromeda til å stå lenket til en klippe, der et monster ventet på henne. Perseus, som nettopp hadde drept gorgonen Medusa, avtalte med Andromedas foreldre at han fikk gifte seg med piken, hvis han drepte uhyret før det drepte henne. Han lyktes med dette, og foreldrene hennes stelte til bryllup, da Phineus dukket opp og hevdet sin rett til bruden. Han fikk støtte av Kassiopeia og Cepheus, men Perseus tok livet av dem ved å vise dem Medusas avhugde hode. Poseidon plasserte de døde blant stjernene – Kassiopeia med hodet ned halve året, som straff for sin forfengelighet.
Wijdefjorden
Wijdefjorden er den lengste fjorden på Svalbard, lengre enn Isfjorden som skjærer inn i Spitsbergen fra vest. Fjordsidene er bratte, spesielt i vest hvor fjella reiser seg nesten loddrett 1000–1165 meter over havet. I øst er fjellene litt slakere, opp til 900 meter ytterst og 1636 moh innerst i fjorden. Aller høyest er Perriertoppen litt lenger øst med 1712 moh. Isbreen Åsgardfonna dekker hele fjellkjeden i øst.
Innerst i fjordbotnen faller Mittag-Lefflerbreen helt ned til fjorden fra det slake partiet helt i sør, i Dickson Land.
Sommeren 1939 utforsket en britisk-norsk-svensk ekspedisjon Dicksonfjordens, Billefjordens, Woodfjordens og Wijdefjordens devonske geologi og fossile fauna, anført av den svenske forskeren Erik A Stensiö, og med Anatol Heintz som leder for det norske forskningslaget.
Indre Wijdefjorden nasjonalpark
I den sørligste (innerste) delen av fjorden ligger Indre Wijdefjorden nasjonalpark, som utgjør et område på 1 127 181 dekar. Dette inkluderer landområder på begge sider av fjorden, samt fjorden selv. Dette er kanskje det sjeldneste plantemiljøet vi finner på øygruppen, med Europas eneste høyarktiske steppe-vegetasjon, med bl.a stepperørkvein, sabinegras, svalbardgras og myrtust.
Slaget ved Ushant (1781)
En fransk konvoi seilte fra Brest den 10. desember med forsterkninger og forsyninger til Ostindia og Karibia, beskyttet av en flåte på 19 linjeskip ledet av Luc Urbain de Bouexic. Den britiske skvadronen på 13 linjeskip ledet av kontreadmiral Richard Kempenfelt i HMS Victory som hadde blitt beordret til sjøs for å avskjære den ventede konvoien, avskar franskmennene den 12. desember. De Bouexics flåte lå i motvind i forhold til konvoien som gjorde at britene kunne kapre 15 handelsskip før de franske skipene kunne gripe inn.
Wijdefjorden
Indre Wijdefjorden nasjonalpark
På land treffes en del insekter, blant annet ytterst sjelden vårfluer. Den antatt arktiske vårfluearten Apatania zonella er beskrevet her i 1969.
Flamma/Kvinnfolk
«Flamma/Kvinnfolk» er en singel av D.D.E., utgitt 18. januar 1992. Singelen ble innspilt i september 1991 i NAP Lydstudio, kulturhuset i Namsos og i Nidaros Studio i Trondheim. Singelen ble produsert av Åge Aleksandersen.
Pakkis (roman)
Pakkis er en roman/autobiografi av Khalid Hussain, og er det første litterære verket som ble skrevet på norsk av en ikke-europeisk innvandrer. Den kom ut i 1986. Romanen fikk stor betydning for både norsk litteratur og norsk innvandrerungdom.
Om Pakkis
Helt siden 70-tallet, da de første gruppene av ikke-europeiske innvandrere ankom landet, har det gradvis blitt bygget opp en forventning i Norge om den første norske innvandrer-romanen skrevet av en ikke-etnisk nordmann. Da Pakkis kom ut i 1986, brakte den et nytt perspektiv inn i norsk litteratur. For det første var romanen den første romanen skrevet av en ikke-vestlig innvandrer, nærmere bestemt en pakistansk tenåring. For det andre var romanen den første som tok opp innvandringsproblemene, spesielt hos pakistanerne, sett fra en innvandrers eget ståsted.
Romanen fikk stor betydning blant unge innvandrerne, både da den kom ut og etterpå, siden Pakkis satte ord på deres problemer og følelser knyttet til deres familieforhold som mange kjente seg igjen i. Mange innvandrerungdom oppgir at Pakkis er den eneste norske boken de har lest i sin helhet på norsk og er den romanen som har satt sterkest spor hos dem.
Mange vil ha det til at Pakkis er den store innvandrerromanen Norge har lengtet etter, men av forfatteren selv blir romanen ikke sett på denne måten.
Handling
Pakkis handler om den 15 år gamle Sajjad som har bodd i Norge siden han var fire. I likhet med sine jevnaldrende lever Sajjad et dobbeltliv der hans tilhørighet er delt mellom to stater. I det ene livet er han en norsktalende skoleungdom som spiller fotball, går i olabukse og er med på fest. I det andre er han en pakistansk gutt som går i moskeen og må adlyde sin far. Dobbeltlivet er dessverre ikke konfliktfritt, noe Sajjad får merke.
Tolkning
Pakkis er tolket som en skildring av en innvandrerfamilies liv i deres nye land Norge og deres problemer som kulturkonflikt og verdikonflikt. Romanen retter et spesielt fokus på innvandrerungdom som føler seg som utlending både i sitt eget land og foreldrenes/forfedrenes land.
I Norge
I Norge ble romanen første gang utgitt i 1986 på Tiden Norsk Forlag. Romanen ble utgitt igjen i 2005 til 20-årsmarkeringen med et nytt forord av forfatteren.
Christian Saxrud
Christian Saxrud (født 15. juni 1982) er en norsk tidligere ishockeyspiller.
Han er opprinnelig Storhamar Dragons-spiller, men forlot klubben til fordel for IK Comet foran 04/05-sesongen. Han signerte for Lillehammer IK etter at IK Comet gikk konkurs i oktober 2009. Deretter spilte han for Tønsberg Vikings til 2013 og avsluttet karrieren i Comet Halden i 2016.
Han er storebror til Simen Saxrud som spilte på IK Comet.
High School of Music and Art
The High School of Music & Art i Manhattan, New York ble dannet i 1936 av Mayor Fiorello H. LaGuardia.
Berømte elever
En mer komplett oversikt finnes på alumniandfriends.org:
Langlitinden
Langlitinden (også skrevet Langelitinden) er et fjell på øya Andørja i Ibestad kommune i Troms og Finnmark fylke. Det har en høyde på 1 276 meter over havet, og er Skandinavias høyeste øytopp. Under toppen på nordøstsiden ligger isbreen Blåisen.
Det er flere ruter å gå for å komme til toppen. Den mest vanlige er å starte i Straumbotn og følge merket sti opp til Innerholvatnet og så fortsette oppstigningen til toppen. Andre ruter kan være fra Kråkrøhamn og Vasskaret.
Lydhull
Lydhull er åpninger i resonanskassen på musikkinstrumenter. Disse kan ha forskjellig form og størrelse, og er med på å bestemme lydutsrålingen og resonansegenskapene.
Brakk (roman)
Brakk er en roman av Sigmund Løvåsen, utkommet på Samlaget i 2006. Brakk er Løvåsens andre roman, og en fortsettelse av debutromanen Nyryddinga fra 2003.
Hovedpersonen er nitten år og driver et lite småbruk med sau i ei østnorsk skogsbygd. I tillegg forpakter han det større nabobruket, som mora måtte selge for noen år sia, etter at mannen døde.
Handlinga tar til på våren, i lemminga. Vi følger den unge småbrukeren gjennom en sommer og høst i fjøset, på jordet og i utmarka. Svært inngående og konkret blir vi satt inn i alle arbeidsoperasjonene på bruket. Plottet dreier seg om hvorvidt han skal satse på å drive bruket videre eller avvikle og komme seg ut blant folk og til videre skolegang, slik mora ønsker.
Bortsett fra lyden av sauene er det stille på bruket – mora og den yngre broren kommer innom en gang i blant for å hjelpe til, og en og annen gang en nabo. Ingen av personene sier mye, de kommuniserer best gjennom det felles arbeidet. Den samtalen som forekommer, er hovedpersonens indre dialog med den døde faren. Mens faren levde, var han «Gegg» som alltid fulgte faren i arbeidet på garden. Nå må han gjenkalle i minnet alle de sikre handgrepa som han som gutt så faren utføre under arbeidet – det er som om faren fører handa hans. Og det er samtalene mellom Gegg og faren som lyder for hans indre øre.
Når det nærmer seg slaktetid på høsten, tilspisser konflikten seg mellom moras stemme som sier reis, og farens, som sier at han vil være der og se han i arbeidet med jorda og dyra.
Flint (Wales)
Flint (walisisk Y Fflint) er en by i Flintshire i det nordlige Wales. Den ligger ved elven Dee. Byen var tidligere administrasjonssenter i grevskapet, men disse funksjonene er flyttet til Mold.
Flint har det eldste bycharteret i Wales, datert 1284. Statusen kommer i høy grad av at Edvard I av England begynte byggingen av Flint Castle der i 1277. Slottet er kjent for å være stedet for Rikard II ble overlevert til Henry Bolingbroke i 1399.
Byen var vertskap for den nasjonale Eisteddfod i 1969. Det er derfor en sirkel med gorseddsteiner der.
Ved folketellingen 2001 identidifiserte omkring 6 % av befolkningen seg som walisisk-talende. En betydelig større andel har kunnskap om språket, men nivået varierer. Det er installert en fjernsynssender i Flint, slik at man kan ta inn sendinger på walisisk. De fleste i byen snakker en distinkt dialekt av engelsk. Dialekten har en unik sammensetning som består dels av elementer man finner i andre walisiske dialekter av engelsk, og dels av elementer man finner i Cheshire, Wirral og Merseyside. Personer som snakker dialekten antas ofte å være fra Liverpool, fordi dialektene høres svært like ut, og Liverpool-varianten er langt mer kjent for de fleste.
Colwyn Bay
Byen har en stor pir med en rekke underholdningstilbud, og en zoologisk have.
Blant kjente personer fra Colwyn Bay finner man Terry Jones og Timothy Dalton.
Colwyn Bay var vertskap for den nasjonale Eisteddfod i 1910, 1947 og 1995.
Sonora (andre betydninger)
Sonora kan vise til:
Eukalyptuspåfuglspinner
Utseende
En stor (vingespenn 120 – 150 mm) spinner med gulbrune vinger. Både forvingen og bakvingen har en rød øyeflekk. Larven er lysgrønn med gule, kjegleformede utvekster som i spissen har en kvast av hår.
Levevis
Larvene lever helst på eukalyptus, men de kan også finnes på ulike innførte treslag. Når larven er utvokst, spinner den seg inn i en mørkebrun kokong festet til en gren eller kvist.
Et viktig gjennombrudd
Den første kontinuerlige cellekultur basert på celler fra insekter kom fra eukalyptuspåfuglspinneren. I 1962 lyktes det forskere fra forskningsinstituttet CSIRO å etablere en laboratoriekultur av celler fra denne spinneren.
Marcel Adatte
Marcel Adatte er en tidligere sveitsisk turner.
Han har vunnet tre VM-medaljer for Sveits, alle fra VM 1950 i Basel. Her fikk han sølv i bøylehest (bak landsmannen Josef Stalder) og sølv i den individuelle mangekampen (bak landsmannen Walter Lehmann). I tillegg vant Sveits gull i lagkonkurransen.
Ida Maria
Ida Maria Børli Sivertsen (født 13. juli 1984 på Nesna), kjent under artistnavnet Ida Maria, er en norsk pop-rock-musiker (vokal og gitar) og politiker (Miljøpartiet De Grønne).
Biografi
Ida Maria startet sin musikalske karriere ved Kongshaug Musikkgymnas, en internatskole i utkanten av Os kommune, hvor hun utviklet sin interesse for rytmiske vokalsjangre.
Hun var en av vinnerne under Zoom Urørt i 2006 og deltok på en påfølgende landsdekkende Zoom-turné våren 2007- Hun vant Urørt-konkurransen 2007 med sangen «Oh My God». Hun spilte også på by:Larm, på Øyafestivalen og Quartfestivalen i 2007 og gikk videre til å vinne Alarmprisen 2007. Under by:Larm 2008 i Oslo fikk hun StatoilHydro-stipendet på 800,000 kroner.
I 2007 og 2008 turnerte hun og bandet mest i England, Skottland, Irland og Norge, men også Sverige, Danmark, Tyskland, Nederland, Østerrike, Sveits, Spania, Australia og USA. Av festivaler spilte hun på Reading & Leeds, Glastonbury, Camden Crawl, Quart, Øya, Hove, Hultsfred, Arvika og Emmaboda
I 2008 ga hun ut debutalbumet Fortress Round My Heart i Norge og England og vant hun prisen for årets nykommer og Gramo-stipendet under Spellemannprisen 2008 som Årets nykommer. Den 19. februar 2009 ble hun tildelt gullplate for Fortress Round My Heart som hadde nådd over 20,000 solgte eksemplarer.
I 2009 ga hun ut en ny versjon av «Oh, My God» hvor hun sang duett med Iggy Pop.
I september i 2009 knuste hun en gullplate under utdelingen i regi av Universal, under en Perez Hilton Presents-turné i Boston. Hun trakk seg fra turneen og forsvant for en stund.
I arbeidet med sitt andre album skrev Ida Maria låter sammen med blant andre Desmond Child. Albumet ble skrevet ferdig på Venice Beach og innspilt i Santa Monica, Los Angeles i løpet av våren og sommeren 2010. Siden albumet ble spilt inn mens vulkanen Eyjafjallajökull hadde utbrudd, fikk det navnet Katla. Det ble gitt ut i november 2010, og senere nominert til Spellemannprisen 2010 i klassen kvinnelig artist.
Hennes tredje studioalbum, Love Conquers All, ble utgitt i august 2013 og ble i februar 2014 fulgt av hennes første EP-utgivelse, Accidental Happiness.
Scandalize My Name, hennes fjerde album, ble utgitt 18. april 2016 og består av en samling av amerikanske spirituals.
Ida Maria deltok i Melodi Grand Prix i 2018 med sangen «Scandilove». Sangen hennes var ikke en av de fire sangene som gikk videre til gullfinalen.
Maria ga ut en 5-låters EP, Dirty Money, i juni 2021.
Sangene som er benyttet i film og tv
Ida Marias sang «Queen Of The World» ble brukt i sesong 3 episode 1 av The Inbetweeners.
Ida Marias sang «I Like You So Much Better When You're Naked» ble brukt i episode 8 av My Life As Liz. Den ble spilt under dansesekvensen på ballet. Sangen ble også inkludert i lydsporet til filmen Lesbian Vampire Killers.
Sangen hennes «Louie» blir brukt til noen reklame for FX TV-showet Louie. Det ble igjen brukt som inspirasjon til tittelen på episode 12, sesong 6 av Grey's Anatomy.
Hennes sang «Keep Me Warm» ble brukt i sesong 4-finalen av ABC-dramaet Grey's Anatomy og under noen Nivea-reklamer høsten 2009. Den har også blitt brukt i det britiske dramashowet Skins, i serie 4, episode 1.